LATVIJAS REPUBLIKAS MINISTRU KABINETS

2018.gada Rīkojums Nr.

Rīgā (prot. Nr. )

**Par valstij piekritīgā nekustamā īpašuma “Mazrūķīši”, Tomes pagastā, Ķeguma novadā, nodošanu Ķeguma novada pašvaldības īpašumā**

1. Saskaņā ar Publiskas personas mantas atsavināšanas likuma 42.panta pirmo daļu, 42.1 un 43.pantu un 45.pantu, Valsts ieņēmumu dienestam bez atlīdzības nodot Ķeguma novada pašvaldības īpašumā valstij piekrītošo bezmantinieka mantu – nekustamo īpašumu “Mazrūķīši” ar īpašuma kadastra Nr.74290010137, kas sastāv no zemes gabala un dzīvojamās mājās, ar kadastra apzīmējuma Nr.7429 001 0083 007 – Tomes pagastā, Ķeguma novadā (turpmāk – bezmantinieka manta), pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājuma risināšanai.

2. Ķeguma novada pašvaldībai bezmantinieka mantu bez atlīdzības nodot valstij, ja tas vairs netiek izmantots šā rīkojuma 1.punktā minētās funkcijas īstenošanai.

3. Pilnvarot Ķeguma novada pašvaldību parakstīt nostiprinājuma lūgumu par īpašuma tiesību nostiprināšanu valstij uz nekustamo īpašumu, kā arī veikt citas nepieciešamās darbības īpašuma tiesību nostiprināšanai.

4. Ķeguma novada pašvaldībai, nostiprinot zemesgrāmatā īpašuma tiesības uz bezmantinieka mantu:

4.1. ierakstīt nekustamo īpašumu zemesgrāmatā uz valsts vārda vienlaikus ar Ķeguma novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Ķeguma novada pašvaldība nodrošina šā rīkojuma 1. punktā minētās funkcijas īstenošanu;

4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

5. Šā rīkojuma 4.3.apakšpunktā minēto aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

Ministru prezidents                M.Kučinskis

Vides aizsardzības un reģionālās

attīstības ministrs                      K.Gerhards

R.Muciņš

A.Sprūde

[anda.sprude@varam.gov.lv](mailto:anda.sprude@varam.gov.lv)

67026438